wickkiey/tamil-wikipedia-chunked huggingface dataset:
# ஆப்கானித்தான் துடுப்பாட்ட அணி

## ஒருநாள் போட்டிகளில்

2011 கிரிக்கெட் உலகக் கோப்பை தகுதிப் போட்டியில், ஆப்கானிஸ்தான் உலகக் கோப்பைக்கு முன்னேறத் தவறியது, ஆனால் நான்கு ஆண்டுகள் ஒருநாள் பன்னாட்டுத் துடுப்பாட்டப் போட்டிகளில் விளையாடும் தகுதியினைப் பெற்றது. அவர்களது முதல் ஒருநாள் போட்டி ஸ்காட்லாந்திற்கு எதிராக விளையாடினர். இதற்கு முன்னர் நடந்த போட்டிகளில் அந்த அணியினை ; ஆப்கானிஸ்தான் 89 ஓட்டங்களில் வெற்றி பெற்றது.  
கண்டங்களுக்கு இடையிலான துடுப்பாட்ட கோப்பையில் ஆப்கானிஸ்தான் தனது முதல் முதல் தரத் துடுப்பாட்டப் போட்டியை ஜிம்பாப்வே லெவன் அணிக்கு எதிராக முத்தாரேவில் நான்கு நாள் போட்டியில் விளையாடியது. அந்தப் போட்டி சமன் ஆனது. இருந்தபோதிலும் அந்த போட்டியில் அப்கானித்தான் அணியின் நூர் அலி தனது இரு ஆட்டப்பகுதிகளிலும் நூறு ஓட்டங்கள் அடித்தார்., இது அவர்களின் முதல் தர அறிமுகத்தில் இந்தச் சாதனையினை செய்த நான்காவது வீரர் ஆவார். பின்னர், ஆகஸ்ட் 2009 இல், வி.ஆர்.ஏ கிரிக்கெட் மைதானத்தில் நடந்த அதே போட்டியில் நெதர்லாந்தை எதிரான போட்டியில் குறைந்த பட்ச ஓட்டங்களே எடுத்தனர். இருந்தபோதிலும் ஆப்கானித்தான் அணி ஓர் இலக்கில்வெற்றி பெற்றது  
பின்னர் ஆப்கானிஸ்தான் ஐக்கிய அரபு எமிரேட்ஸில் நடந்த 2009 ஏ.சி.சி இருபது -20 கோப்பையில் பங்கேற்றது. அ பிரிவில் நடைபெற்ற போட்டி சமன் ஆனது பின், குழு நிலைகளின் முடிவில் ஐந்து போட்டிகளிலும் வென்று ஆப்கானிஸ்தான் முதலிடம் பிடித்தது, அரையிறுதியில் ஆப்கானியர்கள் குவைத்தை 8 இலக்குகளில் தோற்கடித்தனர். இறுதிப் போட்டியில் அவர்கள் போட்டியினை நடத்திய ஐக்கிய அரபு எமிரேட்ஸை அணியால் 84 ஓட்டங்களில் தோற்கடிக்கப்பட்டனர்.  
பிப்ரவரி 1, 2010 அன்று, ஆப்கானிஸ்தான் அயர்லாந்திற்கு எதிராக முதல் இருபது -20 சர்வதேச போட்டியில் விளையாடியது, அந்தப்போட்டியில் 5 இலக்குகளில் தோற்றனர். 13 பிப்ரவரி 2010 அன்று ஐக்கிய அரபு எமிரேட்ஸ் அணிக்கு எதிரான போட்டியில் 4 இலக்குகளில் வீழ்த்தியது. இதுவே ஆப்கானித்தான் அணியின் முதல் வெற்றியகும். 2010 ஐ.சி.சி உலக இருபது -20 தகுதிப் போட்டியின் இறுதி தகுதிச் சுற்ருப் போட்டியில் இவர்கள் அயர்லாந்து அணியினை தோற்கடித்தனர். ஆப்கானிஸ்தான் அணி இந்தியா மற்றும் தென்னாப்பிரிக்காவுடன் ஆகிய முக்கிய அணிகள் அடங்கிய சி குழுவில் இருந்தது. இந்தியாவுக்கு எதிரான முதல் போட்டியின் போது, தொடக்க பேட்ஸ்மேன் நூர் அலி 50 ரன்கள் எடுத்தார், ஆப்கானிஸ்தான் அணி 20 ஓவர்களில் 115 ரன்கள் ஓட்டங்கள் எடுத்தனர். இருந்த போதிலும் அந்தப்போட்டியில் இந்திய அணி எட்டுஇலக்குகளால் வெற்றி பெற்றது. அவர்களின் இரண்டாவது போட்டியில், அணி ஒரு கட்டத்தில் 14 ஓட்டங்களில் ஆறுஇலக்குகளைஇழந்திருந்தது. பின்னர் மிர்வாய்ஸ் அஷ்ரப் மற்றும் ஹமீத் ஹசன் ஆகியோரின் ஒத்துழைப்பால் ஆப்கானிஸ்தானில் 88 ரன்கள் ஆட்டமிழந்தது. அந்தப் போட்டியில் ஆப்கானித்தான் அணி 59 ஓட்டங்களில் தோல்வியடைந்தது.
# சுப்பிரமணியப் புலவர்

**சுப்பிரமணியப் புலவர்** ஒரு தமிழ்ப்புலவர். இவர் தன் பாடலில் பயன்படுத்தியுள்ள 'சலாம்', 'பராக்', 'ரவிக்கை' முதலான சொற்கள் இவரை 18 ஆம் நூற்றாண்டுக்குப் பின்னர் வாழ்ந்தவர் என்பதை வலியுறுத்துகின்றன.  
இவர் தன் பாடலில் 'வடுகதுரை' என்னும் வெள்ளைக்காரத் துரையையும், அவனை ஏற்றுக்கொண்ட 'சிவசுப்பிரமணியராசன்' என்னும் அரசனையும் குறிப்பிட்டுள்ளார்.  
இவரது பாடல் கழிநெடிலடி ஆசிரிய விருத்தம் என்னும் யாப்பு வகையைச் சேர்ந்தது. அடிக்கு 28 சீர்கள் கொண்ட இந்தப் பாடலில் 72 சீர்கள் உள்ளன.  
பெண் ஒருத்தியின் முலையை வருணித்துப் பாடும் இவரது பாடல் சிற்றிலக்கிய வகையில் ஒன்றான பயோதரப் பத்து வகையினைச் சேர்ந்ததாகலாம்.
# சுப்பிரமணியப் புலவர்

## மேற்கோள் நூல்

- தனிப்பாடல் திரட்டு நூல் பக்கம் 117 & 118
# மண்புழு உரம்

**மண்புழு உரம்** (*vermicompost*) திடக்கழிவு மேலாண்மையில் முக்கியப் பங்கு வகிக்கிறது. இயற்கையில் கிடைக்கும் விவசாயக் கழிவுப் பொருள்களான சாணம், இலை, தழை போன்றவற்றை உள்கொண்டு எச்சங்களை சிறுசிறு உருண்டைகளாக மண்புழுக்கள் வெளியேற்று வதையே மண்புழு உரம் என்கிறோம். இதில் தழைச்சத்து, மணிச்சத்து, சாம்பல்சத்து ஆகிய அத்தனையும் இருக்கிறது.45 முதல் 60 நாளில் மண்புழு உரம் உற்பத்தியாகிவிடும்.  
உலகத்தில் மண்புழுக்களில் 3000 வகைகள் கண்டறியப்பட்டுள்ளன. இவற்றில் இந்தியாவில் 384 வகைகள் உள்ளன. இதில் 6 வகையான மண் புழுக்கள் உரம் தயாரிக்க உகந்தவை. பெரும்பாலும் உரம் தயாரிக்க சிவப்பு ஊர்ந்தி எனப்படும்(*எயசெனியா பெடிடா* (*Eisenia foetida*), *எயசெனியா ஆண்ட்ரி* (*Eisenia andrei*) மற்றும் *லும்ப்ரிகஸ் லுபெல்லஸ்* (*Lumbricus rubellus*) ) மண்புழு இனங்கள் பயன்படுத்தப்படுகிறது.
# மண்புழு உரம்

## மண்புழு உரம் உற்பத்தி செய்யும் முறை

- மண்புழு உரம் தயாரிக்க அமைக்கப்படும் தொட்டி, அகலம் ஒரு மீட்டருக்கு மிகாமல் இருக்க வேண்டும்.
- இடவசதிக்கு ஏற்ப நீளம் இருக்கலாம். அரை அடி ஆழத்திற்கு குழி வெட்டி, சுற்றுச்சுவர் அமைக்க வேண்டும்.
- முதலில் தொட்டியின் அடியில் செங்கல் அல்லது கூழாங்கற்களை பரப்பி அதற்கு மேல் மணலை பரப்பி பின்னர் பண்ணைக் கழிவுகளை நிரப்ப வேண்டும்.
- அந்த குழியில்தென்னைநார் கழிவை கொட்டி, அதன் மீது "கரும்புக்கூழ் கழிவு' கழிவைத் தூவ வேண்டும்.
- அடுத்ததாக, நன்கு காய்ந்த எரு பொடியை பரப்பி அதன் மீது ஈரமான சாணத்தை கொட்டி அதில் மண் புழுக்களை விடவேண்டும். *சாணத்தை உணவாக எடுத்துக் கொண்ட மண்புழுக்கள் வெளியேற்றும் கழிவுகள் உரமாக கிடைக்கும்.
- பண்ணையில் சேரும் கழிவுகளை, அடுத்ததடுத்த தொட்டிகளில் நிரப்பி சேகரித்து பயிர்களுக்கு இடலாம்.
# மண்புழு உரம்

## உரக்கூடம்

- விவசாயிகள் தங்கள் வயல்களிலும், தோட்டங்களிலும் கூட நீர்த்தேங்காத மேட்டுப் பகுதியில் மண்புழு உரக்கூடத்தை அமைத்துக் கொள்ளலாம்.
- 50-க்கு 20 என்ற அளவில் 1000 சதுர அடி பரப்பில் வெப்பம் குறைவாக இருக்கும் வகையில் கீற்றுக்கொட்டகை அமைப்பது நல்லது.
- இதில் 20-க்கு 20 அளவில் 2 அடி உயரத்தில் 800 கன அடி அளவுக்கு தொட்டி கட்டி அதனை நான்காகப் பிரித்துக் கொண்டால் உரக்கூடம் தயாராகி விடும்.
- மக்காத குப்பைகள் இல்லாமல் பார்த்துக் கொள்வதுடன் இடையிடையே நீர்தெளித்து வர வேண்டும். ஏனெனில், மக்கத எச்சங்கள் வெப்பத்தை வெளிப்படுத்தும்.
- ஒரு சதுர மீட்டருக்கு 200 மண்புழுக்கள் என்ற அளவில் இட்டால் 3-வது வாரத்திலேயே மண்புழுக்கள், தங்கள் எச்சத்தை கழிவுகளாக மேற்பரப்பில் வெளித்தள்ளுகின்றன. வாரம் ஒருமுறைகூட இவற்றை சேகரிக்கலாம்.
# மண்புழு உரம்

## மண்புழு உர அளவு

பயறு நடவு செய்த பின்னர், கடைசி உழவில் ஏக்கருக்கு,
- நெல்லுக்கு ஒரு டன்னும்,
- கரும்புக்கு ஒன்றரை டன்னும்,
- பருத்திக்கு ஒரு டன்னும்,
- மிளகாய்க்கு ஒரு டன்னும்,
- சூரியகாந்திக்கு ஒன்றரை டன்னும்,
- மக்காச்சோளத்துக்கு ஒன்றரை டன்னும் பயன்படுத்த வேண்டும்.
# மண்புழு உரம்

## மண்புழு உர பயன்கள்

### மண் வளம்

- மண்புழு உரம் இடுவதால் மண்துகள்கள் ஒன்றாக இணைந்து ஒட்டி, குருணை போன்ற கட்டிகள் உருவாகி மண்ணின் கட்டமைப்பை மேம்படுத்துகிறது. இதனால் மண்ணின் காற்றோட்டம் மற்றும் நீர்ப்பிடிப்புத் திறன் மேம்படுத்தப்படுகிறது.
- களிமண் பாங்கான மண்ணில் உள்ள குழம்புத் தன்மையைக் குறைத்து பயிர்கள் நல்ல மகசூல் கிடைக்க வாய்ப்பளிக்கிறது
- மண்ணின் நீர்பிடிப்புத் தன்மை அதிகரிப்பதால் பயிர் பாதுகாப்பதுடன், கோடைக் காலத்தில் மண்ணின் வெப்பநிலையைக் குறைத்து வேர்க்காயம் ஏற்படுவதைத் தடுக்கிறது.
- மழைக் காலங்களில் மண் அரிப்பை தடுப்பதுடன், மண்ணை வெப்பமாக வைத்திருக்கவும் உதவுகிறது. இதனால் சத்துக்களை எடுக்கும் புது வேர்கள் உருவாக வாய்ப்பளிக்கிறது.
- மண்புழு உரத்தால் ஏற்படும் அமிலமும் கார்பன்-டை-ஆக்சைடு(CO<sub>2</sub>) வாயுவும் மண்ணின் காரத் தன்மையைக் குறைத்து உரப்பிடிப்புத் திறனை மேம்படுத்துகிறது.
- மண்ணில் உள்ள கரையாத தாதுக்களை கரையச் செய்து தாவரங்களுக்கு கிடைக்கக் கூடிய பேரூட்டச் சத்துக்களையும், அனைத்து வகை நுண்ணூட்டச் சத்துக்களையும் சீரான அளவில் வழங்குகிறது.
- மண்ணில் உள்ள தீங்கு விளைவிக்கக் கூடிய கன உலோகங்களை தாற்காலிகமாக ஈர்த்து வைத்துக் கொள்வதால் தூய்மையான நிலத்தடி நீருக்கும், மண்வள மேம்பாட்டிற்கும் வித்திடுகிறது.
- ரசாயன உரங்களைத் தேவைக்கு அதிகமாக பயன்படுத்துவதால், மண்ணின் இயற்கைத் தன்மை கெட்டுவிடுகிறது. ஆனால் மண்புழு உரத்தை மண்ணில் இடுவதால் மண்வளம் இயற்கையாகப் பாதுகாக்கப்பட்டு, பயிர்களுக்கு வளர்ச்சி ஊக்கியாகவும் செயல்படுகிறது.
# மண்புழு உரம்

## மண்புழு உர பயன்கள்

### பயிர் மகசூல்

- வாழை, தென்னை, கரும்பு, பழப்பயிர்கள் குறிப்பாக எலுமிச்சை, சப்போட்டா, கொய்யா, மா போன்ற பழப் பயிர்கள் கோடையில் முழுமையாகப் பாதுகாக்க மண்புழு உரம் பெரிதும் பயன்படுகிறது.
- மண்புழு உரத்தில், அதிகப்படியாக அங்கக கரிமம் 20 முதல் 25 சதம் வரை உள்ளது. இது மண்ணின் வளத்தை மேம்படுத்தி பயிருக்கு தேவையான சத்துப் பொருள்களை தேவையான நேரத்தில் தேவையான அளவு கொடுக்கிறது. இதனால் மகசூல் அதிகரிக்கிறது.
குறிப்பாக பழங்களின் நிறம், ருசி, மணம், பழங்கள் சேமித்து வைக்கும் காலம் போன்றவை அதிகரிக்கின்றன.
- இதைப் போன்று பூக்கள், காய்கனிகள், தானியங்கள், நல்ல விலைக்கு விற்பனை செய்ய வழி வகுக்கிறது,
- பூச்சி நோய் தாக்குதலை வெகுவாகக் குறைக்க உதவுகிறது. நச்சுத்தன்மை இல்லாத உணவை உற்பத்தி செய்ய மிகவும் உதவுகிறது. மண்புழு உரம் பயன்படுத்துவதால் மண்ணில் உப்பு கடத்தும் திறன் அதிகரித்து கார அமிலத் தன்மை சீர்படுகிறது.
- மண்புழு உரத்தில் உள்ள ஆக்ஸின், சிஸ்டோஹைனின் ஆகியவை பயிரை வளரச் செய்கிறது. ஜிபிரிலின் பயிரை பூக்கச் செய்கிறது.
- மண்புழு உரத்தில் அதிகப்படியாகக் காணப்படும் கியூமிக் அமிலம் வேர் வளர்ச்சியை ஏற்படுத்தும். இதனால் பயிருக்குத் தேவையான உரங்களை மண்ணில் இருந்து எடுக்க உதவுகிறது.
- மண்புழு உரம் இடுவதால் சோளம், மக்காச்சோளம், கம்பு, பருத்தி, சிறுதானியப் பயிர்களின் மகசூல் அதிகரித்து வறட்சியைத் தாங்கி வளர வாய்ப்புள்ளது.
# மண்புழு உரம்

## மண்புழு உர உற்பத்தி பயிற்சி

இந்த உரம் உற்பத்தி செய்ய தமிழக வேளாண்துறை மூலமும் மற்றும் தமிழ் நாடு வேளண்மை பல்கலைக்கழகம் மூலமும் பயிற்சி கொடுக்கப்படுகிறது.
# மண்புழு உரம்

## வெளி இணைப்பு

1. மண்புழு உரம்: வேளாண் உள்ளீடு செலவுகளை குறைக்க பூமியினுள் தீர்வு.
1. தவேப வேளாண் இணைய தளம் ::முக்கிய பகுதிகள் :: பண்ணை சார் தொழில்கள்.
# சேரர்

**சேரர்** (*Chera dynasty*) எனப்படுவோர் பண்டைத் தமிழகத்தில் புகழ் பெற்று விளங்கிய மூன்று நாடுகளுள் ஒன்றாகத் தமிழகத்தின் மேற்குக் கரையில் அமைந்திருந்த சேர நாட்டை ஆண்ட அரசவழியினரைச் சேர்ந்தவர்கள் ஆவர். சேரர்களின் கொடி விற்கொடி ஆகும். சேரர்கள் வில்லால் அம்பு எய்வதில் சிறந்தவர்களாக இருந்தனர் என்று உய்த்துணரலாம். மூவேந்தர்களில் ஒருவரான இவர்கள் கரூரையும், வஞ்சியையும் தலைநகராகக் கொண்டிருந்தனர். சில சேர அரசர்கள் தொண்டியையும் தலைநகராகக் கொண்டு ஆண்டனர். அந்நாடு அக்காலத் தமிழகத்தின் மேற்குக்கரைப் பகுதிகளை உள்ளடக்கியிருந்தது. பெரும்பாலும் இன்றைய தமிழ்நாட்டின் கொங்கு நாட்டுப்பகுதியே அக்காலச் சேர நாடு எனலாம். பல சங்கத் தமிழ் நூல்களும்கூடச் சேர நாட்டில் உருவாயின. மேலும் வேணாடு, குட்டநாடு, தென்பாண்டி நாடு ஆகிய கொடுந்தமிழ் மண்டிலங்களையும் (இன்றைய கேரளா) சேரன் ஆண்டான். தலைநகர் கரூர் வஞ்சி. இது ஆண்பொருணை (அமராவதி) ஆற்றின் கரையிலுள்ளதாகச் சங்க இலக்கியங்கள் கூறம். மேலும் காஞ்சி எனும் நொய்யலாறு இங்கே ஓடுகிறது.  
முற்காலச் சேரர்களைப் பற்றி மிகவும் அரிதாகவே செய்திகள் உள்ளன, ஆனால் சங்க காலச் சேரர்களைப் பற்றி சிறிதளவு செய்திகள் உள்ளன. சேர அரசர்களைப் பற்றிச் சங்ககால இலக்கியங்கள் பாடுகின்றன. குறிப்பாக பதிற்றுப்பத்துப் பாடல்கள் பல செய்திகளைத் தருகின்றன.
# சேரர்

## எல்லைகள்

சங்க காலச் சேரர்தம் எல்லைகள் கொங்கத்தின் எல்லைகளேயாகும். ஆனால் பிற்காலத்தில் உருவாகிய கொல்லம் கேரள வர்மாக்கள் சமசுகிருதத்திற்குக் கேரளாவில் முக்கியத்துவம் அளித்ததால், அங்கு தமிழ் அழிந்தது. ஆகையால் அப்பகுதிகள் தனியாட்சி பெற்றன. சங்க, பக்தி காலச் சேரர்கள் (சேரமான் பெருமாள், குலசேகரர் ஆகியோர்) கரூரினின்றே ஆட்சி புரிந்தனர். ஆனால் இவர்கள் ஆட்சி முடிந்தவுடன், கேரள வர்மாக்கள் கிளர்ச்சி மூலம் கொல்லத்தைத் தலைமையிடமாகக் கொண்டு கேரளத்தில் தனியாட்சி நிறுவினர்.
# சேரர்

## இருப்பிடம்

இந்த கேரளதேசத்தில் பூமி கிழக்கே உயரமாகவும், மேற்கே சரிந்தும் தென்வடலாய் நீண்டும், கடல் ஓரங்களில் சரிந்தும் மேடும், பள்ளமும், ஆகக் காணப்படும். வடகேரளம், தென்கேரளம் என இரு பிரிவாகவும், தென்கேரளத்திற்கு அனந்தபுரம் என்றும், வடகேரளத்திற்கு கொச்சி என்றும் பெயர் வழங்கிவருகிறது.
# சேரர்

## மன்னர்கள்

சேர நாட்டை ஆண்ட அரச வம்சத்தினர் சேரர்கள் எனப்பட்டனர். சங்க நூல்கள் பலவற்றில் சேர மன்னர்கள் பற்றிய குறிப்புகள் வருகின்றன. மிகப் பழைய சங்க நூல்களில் ஒன்றாகிய பதிற்றுப்பத்து பத்து சேர மன்னர்களைப் பாடிய பாடற் தொகுப்பு ஆகும். இதில் ஒவ்வொரு சேர மன்னன் பற்றியும் பத்துப் பாடல்கள் உள்ளன.
# சேரர்

## மன்னர்கள்

### சங்ககாலச் சேரர்கள்

சங்ககால நூல்கள் பலவற்றில் சேர வேந்தர்கள் பற்றிய குறிப்புகள் வருகின்றன. குறிப்பாக, சங்ககால நூல்களுள் ஒன்றான பதிற்றுப்பத்து, பத்து சேர வேந்தர்களைப் பற்றிப் பாடப்பட்ட பாடற் தொகுப்பு ஆகும். இதில் ஒவ்வொரு சேர வேந்தன் பற்றியும் பத்துப் பாடல்கள் உள்ளன.  
| சேர வேந்தனின் பெயர் | தந்தை பெயர் | தலைநகரம் | ஆட்சியாண்டுகள் |
| --- | --- | --- | --- |
| சேரமான் பெருஞ்சோற்று உதியஞ்சேரலாதன் | வஞ்சி(திருவஞ்சைக்களம் என்னும் கொடுங்கோளூர்) |  |  |
| சேரமான் குடக்கோ நெடுஞ்சேரலாதன் | சேரமான் பெருஞ்சோற்று உதியஞ்சேரலாதன் | 58 ஆண்டுகள் |  |
| பல்யானைச் செல்கெழு குட்டுவன் | சேரமான் பெருஞ்சோற்று உதியஞ்சேரலாதன் | 25 ஆண்டுகள் |  |
| களங்காய்க்கண்ணி நார்முடிச்சேரல் | சேரமான் குடக்கோ நெடுஞ்சேரலாதன் | 25 ஆண்டுகள் |  |
| சேரன் செங்குட்டுவன் | சேரமான் குடக்கோ நெடுஞ்சேரலாதன் | வஞ்சி(திருவஞ்சைக்களம் என்னும் கொடுங்கோளூர்) | 55 ஆண்டுகள் |
| சேரமான் பெருஞ்சேரலாதன் | பொ.ஊ.மு. 145 |  |  |
| ஆடுகோட்பாட்டுச் சேரலாதன் | சேரமான் குடக்கோ நெடுஞ்சேரலாதன் | நறவூர் | 38 ஆண்டுகள் |
| சோழிய ஏனாதி திருக்குட்டுவன் |  |  |  |
| சேரமான் கணைக்கால் இரும்பொறை |  |  |  |
| சேரமான் கோக்கோதை மார்பன் |  |  |  |
| குட்டுவன் கோதை |  |  |  |
| சேரமான் அந்துவஞ்சேரல் இரும்பொறை | கருவூர் |  |  |
| செல்வக் கடுங்கோ வாழியாதன் | சேரமான் அந்துவஞ்சேரல் இரும்பொறை | கருவூர் | 25 ஆண்டுகள் |
| தகடூர் எறிந்த பெருஞ்சேரல் இரும்பொறை | செல்வக் கடுங்கோ வாழியாதன் | பொ.ஊ. இரண்டாம் நூற்றாண்டுக்கு முன்னர் | 17 ஆண்டுகள் |
| இளஞ்சேரல் இரும்பொறை | தகடூர் எறிந்த பெருஞ்சேரல் இரும்பொறை | கருவூர் | 16 ஆண்டுகள் |
| சேரமான் யானைக்கட்சேய் மாந்தரஞ்சேரல் இரும்பொறை | சேரமான் அந்துவஞ்சேரல் இரும்பொறை | கருவூர், மாந்தை | பொ.ஊ. 141 |
| சேரமான் மாரிவெண்கோ |  |  |  |
| சேரமான் குடக்கோச்சேரல் இரும்பொறை | கருவூர் |  |  |
| சேரமான் கருவூர் ஏறிய ஒள்வாள் கோப்பெருஞ்சேரல் இரும்பொறை | கருவூர் |  |  |
| சேரமான் சிக்கற்பள்ளித் துஞ்சிய செல்வக்கடுங்கோ வாழியாதன் | கருவூர்(பொருநை நதி பாயும் வஞ்சி) |  |  |
| சேரமான் கோட்டம்பலத்துத் துஞ்சிய மாக்கோதை |  |  |  |
| கோதை மார்பன் |  |  |  |
| மருதம் பாடிய இளங்கடுங்கோ |  |  |  |
| பாலை பாடிய பெருங்கடுங்கோ |  |  |  |
| சேரமான் வஞ்சன் |  |  |  |
| முடங்கிக் கிடந்த நெடுஞ்சேரலாதன் | } |  |  |
# சேரர்

## மன்னர்கள்

### பிற்காலச் சேரர்கள்

- சேரமான் மாக்கோதையார் (பொ.ஊ. 598-629)
-
- சேரமான் பெருமாள் நாயனார் (பொ.ஊ. 724-756)
- சேரமான் ஐயனாரிதனார் (<nowiki/>பொ.ஊ. 756-800)
- குலசேகர வர்மன் (பொ.ஊ. 800-820)
- இராசசேகர வர்மன் (பொ.ஊ. 820-844)
- சாந்தனு ரவி வர்மன் (பொ.ஊ. 844-885)
- இராம வர்மா குலசேகரன் (பொ.ஊ. 885-917)
- கோதை ரவி வர்மன் (பொ.ஊ. 917-944)
- இந்து கோதை வர்மன் (பொ.ஊ. 944-962)
- பாசுகரா ரவி வர்மன் I (பொ.ஊ. 962-1019)
- பாசுகரா ரவி வர்மன் II (பொ.ஊ. 1019-1021)
- வீர கேரளன் (பொ.ஊ. 1021-1028)
- இராசசிம்மன் (பொ.ஊ. 1028-1043)
- பாசுகரா ரவி வர்மன் III (பொ.ஊ. 1043-1082)
- ரவி ராம வர்மன் (பொ.ஊ. 1082-1090)
- ராம வர்மா குலசேகரன் (பொ.ஊ. 1090-1102)  
மற்றும் குட்டுவன் கோதை காசுகள்]]
# சேரர்

## படைபலம்

- பாவாணர்
# சேரர்

## நகரங்கள்

கரூர் மற்றும் வஞ்சி என்று அழைக்கப்பட்ட நகரங்கள் சேர நாட்டின் தலை நகர்களாக விளங்கியன. முசிறி சேர நாட்டின் முக்கிய துறைமுகங்களில் ஒன்றாகும். இத் துறைமுகத்தின் நடவடிக்கைகள் பற்றியும், அதன் வளங்கள் பற்றியும் பண்டைத் தமிழ் நூல்களிலே குறிப்புகள் உள்ளன. சேர நாட்டின் இன்னொரு புகழ் பெற்ற துறைமுகம் தொண்டியாகும்
# சேரர்

## வேளாண்மை

இந்த கேரளதேசத்தில் நெல், வாழை, கரும்பு, ஏலம், கிராம்பு, போன்ற பயிர்களும், பயறு வகைகளும் விளைகின்றன.
# சேரர்

## கருவி நூல்

- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009
# நாராயண்கஞ்ச்

:*இக்கட்டுரை நாராயண்கஞ்ச் நகரைக் குறித்தது. நாராயண்கஞ்ச் மாவட்டம் வேறானது.*  
**நாராயண்கஞ்ச்** (வங்காளம்: নারায়ণগঞ্জ *Naraeongônj*) வங்காளதேசத்தில் தலைநகர் டாக்காவை அடுத்துள்ள நகரமாகும். நாயண்கஞ்ச் மாவட்டத்தின் நிர்வாகத் தலைமையிட நகரம் ஆகும். இதன் மக்கள்தொகை 220,000 ஆகும். சீதாலக்யா ஆற்றின் கரையில் இந்த நகரம் அமைந்துள்ளது. நாராயண்கஞ்ச் ஆற்றுத்துறைமுகம் வங்காளதேசத்தின் மிகப் பழமையான துறைமுகங்களில் ஒன்றாகும். சணல், துணி தொழில்களுக்கு வணிக மையமாக விளங்குகிறது.இங்குள்ள ஏராளமான சணல் ஆலைகளை ஒட்டி இது *வங்காளதேசத்தின் டுண்டி* எனப்படுகிறது. (டுண்டி சணல் தொழிலுக்கு புகழ்பெற்ற இசுக்கொட்லாந்திலுள்ள நகரமாகும்.)
# பதுல்லா ஓசுமானி விளையாட்டரங்கம்

**கான் சாகேப் ஓசுமான் அலி விளையாட்டரங்கம்** (*Khan Shaheb Osman Ali Stadium*) நடுவண் வங்காளதேசத்தில் நாராயண்கஞ்ச்சின் பதுல்லா பகுதியில் அமைந்துள்ள துடுப்பாட்ட விளையாட்டரங்கம் ஆகும். இங்கு 25,000 பேர் அமர்ந்து போட்டிகளை காணலாம். இந்த விளையாட்டரங்கத்தில் 2013ஆம் ஆண்டு நியூசிலாந்து அணியுடன் நடந்த ஒருநாள் பன்னாட்டுப் துடுப்பாட்டப் போட்டியில் வங்காளதேசம் வென்றது.
# பதுல்லா ஓசுமானி விளையாட்டரங்கம்

## வெளிப்புற மைதானம்

பதுல்லா உசுமானி விளையாட்டரங்கிற்கு அடுத்துள்ள சிறிய மைதானம், கான் ஷேப் உசுமானி அலி வெளிப்புற விளையாட்டரங்கம் ஆகும். 2013-14 முதல் உள்நாட்டு முதல்தர, ஏ மற்றும் இருபது 20 துடுப்பாட்ட போட்டிகளுக்கு பயன்படுத்தப்படுகிறது. வெளிப்புற மைதானம் முதன்முதலில் 2016 ஆசிய கோப்பை இருபது 20 சர்வதேச போட்டித் தகுதிச் சுற்றுக்கு பயன்படுத்தப்பட்டது. மைதானத்தின் முதல் போட்டி 19 பிப்ரவரி 2016 அன்று ஆப்கானித்தான் மற்றும் ஐக்கிய அரபு அமீரகத்திற்கும் இடையே நடைபெற்றது.
# அலெக்சாந்தர் துர்ச்சீனொவ்

**அலெக்சாந்தர் வலந்தீனொவிச் துர்ச்சீனொவ்** (*Oleksandr Valentynovych Turchynov*, , பிறப்பு: 31 மார்ச் 1964) உக்ரைனிய அரசியல்வாதியும், பொருளியல் பேராசிரியரும் உக்ரைனிய நாடாளுமன்றத்தின் தற்போதைய தலைவரும் ஆவார். இவர் 2014 பெப்ரவரி 21 இல் விக்டர் யானுக்கோவிச் அரசுத்தலைவர் பதவியில் இருந்து அகற்றப்பட்டதை அடுத்து பதில் அரசுத்தலைவராகப் பதவியேற்றார்.
# பசிபிக் கடற்பறவை

**பசிபிக் கடற்பறவை** (Larus pacificus) ஆஸ்திரேலியா கடற்கரையை ஒட்டி வாழும் ஒரு பெரிய உருவம் கொண்ட பறவையாகும். இப்பறவை பொதுவாக ஆஸ்திரேலியாவின் மேற்குப்பகுதியான கார்னவனிலும் சிட்னி பகுதியிலும் 1940ம் ஆண்டுகளிலிருந்து கடல் பாசி நிற கடற்பறவையுடன் (Kelp Gull) காணப்படுகிறது.
இவை விள்ளி நிற கடற்பறவை, மற்றும் போது உருவ கடற்பறவை போல் இந்த **பசிபிக் கடற்பறவையும்** கடற்கரையின் ஓரங்களில் கிடைக்கும் மட்டி என்ற கிளிஞ்கல் போச்சிகளையும், கடல் முள்ளெலி என்று அழைக்கப்படும் உயிரிணத்தையும் உணவாக தேடி உண்ணுகிறது.
# பசிபிக் கடற்பறவை

## வகுப்பு முறை

1802ம் ஆண்டுகளில் ஆங்கில இயற்கை வரலாற்று அறிவியலார் ஜான் லாதம் என்பவர் டூ-காட்-டேல் (Troo-gad-dill) என்ற பெயரை ஆவணப்படுத்தியுள்ளார். ஆனாலும் இதன் மறுபெயர் பசிபிக் கடலையே குறிக்கிறது.  
**பசிபிக் கடற்பறவை** இனங்களில் இரண்டு இனங்கள் காணப்படுகிறது. அவற்றில் ஒன்று மேற்கு ஆஸ்திரேலியா இனம் மற்றும் ஒன்று தெற்கு ஆஸ்திரேலியா பகுதியில் காணப்படும் இனம்.
இப்பறவைகள் 58 செ.மீ முதல் 66 செ.மீ வரை நீளம் உள்ளதாகவும், இதன் இறக்கைகள் 135முதல் 157 செ.மீ. நீளம் கொண்டவையாக இருக்கிறது. இப்பறவைகள் பொதுவாக 900 கிராம் முதல் 1,180 கிராம் கொண்டவையாக உள்ளது..
இப்பறவைகள் பெரும்பாலும் மேல் பகுதில் சிகப்பு கலந்த மஞ்சள் நிறத்தைப் போர்த்தியது போலும், மற்ற பறவை இனங்கள் ஒப்பிடும் போது அடர்ந்த சாம்பல் நிறத்திலும் காணப்படிகிறது.
# 1988 கோடைக்கால ஒலிம்பிக் விளையாட்டுப் போட்டிகள்

**1988 கோடைகால ஒலிம்பிக் விளையாட்டுப் போட்டிகள்** என்பது அதிகாரபூர்வமாக XXIV ஒலிம்பியாட் (ஒலிம்பிக் விளையாட்டுகள்) என அழைக்கப்படுகிறது. தென் கொரிய தலைநகர் சியோலில் செப்தெம்பர் 17 முதல் அக்டோபர் 2 வரை இப்போட்டிகள் நடைபெற்றன. இது ஆசியாவில் நடைபெறும் இரண்டாவது கோடைகால ஒலிம்பிக் ஆகும். முதல் ஒலிம்பிக் 1964ம் ஆண்டு டோக்கியோவில் நடந்தது. இலையுதிர் காலத்தில் நடைபெறும் நான்காவது ஒலிம்பிக் இதுவாகும். இப்போட்டியில் 159 நாடுகள் பங்கு கொண்டன. அவற்றிலிருந்து மொத்தமாக 8391 போட்டியாளர்கள் (6197 ஆண்கள் 2194 பெண்கள்) பங்கெடுத்தனர். இப்போட்டியில் 263 நிகழ்வுகள் நடைபெற்றன.  
வட கொரியாவும் அதன் நட்பு நாடுகளான கியுபா, எத்தியோப்பியா ஆகியவை ஆகியவை இப்போட்டியைப் புறக்கணித்தன. பல்வேறு காரணங்களால் அல்பேனியா, மடகாஸ்கர் சீசெல்சு, நிகரகுவா ஆகியவை இப்போட்டியைப் புறக்கணித்தன . இப்போட்டியில் முதல் இரு இடங்களைப் பிடித்த சோவியத் ஒன்றியத்துக்கும் கிழக்கு செருமனிக்கும் இது கடைசிப் போட்டியாக அமைந்தது.
# 1988 கோடைக்கால ஒலிம்பிக் விளையாட்டுப் போட்டிகள்

## போட்டி நடத்தும் நாடு தெரிவு

சப்பானும் தென் கொரியாவும் மட்டுமே போட்டியிட்டன. செப்தெம்பர் 30, 1981ம் ஆண்டு மேற்கு செருமனியில் நடந்த ஒலிம்பிக் ஆணையகத்தின் 84வது அமர்வில் சியோல் 1988ம் ஆண்டு கோடைகால ஒலிம்பிக்கை நடத்த தேர்வு பெற்றது.  
| 1988 ஒலிம்பிக் போட்டியை நடத்த போட்டியிட்ட நகரங்களின் தேர்தல் முடிவுகள் |  |  |
| --- | --- | --- |
| சியோல் | **52** |  |
| நகோயா | 27 | } |
# 1988 கோடைக்கால ஒலிம்பிக் விளையாட்டுப் போட்டிகள்

## சில குறிப்பிடத்தக்க நிகழ்வுகள்

- வரலாற்றில் முதன்முறையாக அழகுபடுத்தப்பட்ட குதிரையேற்ற ஒழுங்கில் அனைத்து நிகழ்வுகளிலும் பெண்கள் வென்றனர்.
- 64 ஆண்டுகளுக்கு பின் டென்னிசு ஒலிம்பிக்கில் இடம் பிடித்தது. ஸ்டெப்பி கிராப் அர்ஜெண்தினாவின் கேப்ரில்லா சபாட்டினியை வென்று தங்கம் பெற்றார். அவ்வாண்டு யூ.எஸ் ஓப்பனில் இறுதி ஆட்டத்தில் சபாட்டினியை வென்றதுடன் அனைத்து பெருவெற்றித் தொடர் போட்டிகளிலும் ஸ்டெப்பி கிராப் வென்றார்.
- மேசைப்பந்தாட்டம் ஒலிம்பிக்கில் அறிமுகப்படுத்தப்பட்டு சீனாவும் தென் கொரியாவும் தலா இரு தங்கங்களை வென்றன.
- போதை மருந்து சோதனையில் தேறாததால் இரண்டு பல்கேரிய எடைதூக்குபவர்களின் தங்கப்பதக்கம் பறிக்கப்பட்டது. இந்த நிகழ்ச்சியால் அந்நாடு எடைதூக்குபவர்கள் அணியை முழுவதுமாக இப்போட்டியில் இருந்து விலக்கிக்கொண்டது.
- நியூசிலாந்தைச் சேர்ந்த நடுவர் தென்கொரிய குத்துச்சண்டை வீரரை எச்சரித்ததால் தென் கொரிய குத்துச்சண்டை அதிகாரிகளும் பாதுகாப்பு வீரர்களும் தாக்கினர்.
- அமெரிக்க வீரருக்குப் பதிலாக தென் கொரிய வீரரை வென்றதாக நடுவர்கள் அறிவித்து தங்க பதக்கம் அளித்தது பெரும் சர்ச்சையை ஏற்படுத்தியது.
- 100 மீ விரைவுஓட்டத்தில் உலக சாதனை புரிந்த கனடாவின் சான்சன் போதை மருந்து சோதனையில் தேறாததால் அவரின் தங்கப்பதக்கம் பறிக்கப்பட்டது.
- பெண்கள் பிரிவில் வில்வித்தையில் வெள்ளி வென்றதே இந்தோனேசியாவின் முதல் ஒலிம்பிக் பதக்கமாகும்.
- பறக்க விடப்பட்ட அமைதிப் புறாக்களில் பல ஒலிம்பிக் தீச்சுடர் எரிந்த மேடையின் வெப்பத்தால் கருகி செத்தன. இதனால் 1996 ஒலிம்பிக்கில் காகித புறாக்களே பறக்கவிடப்பட்டன.
# 1988 கோடைக்கால ஒலிம்பிக் விளையாட்டுப் போட்டிகள்

## 1988 கோடைகால ஒலிம்பிக் புறக்கணிப்பு

1988 கோடைகால ஒலிம்பிக் விளையாட்டுப் போட்டிகளை நடத்தும் போது 1984 கோடைகால ஒலிம்பிக்கை புறக்கணித்த சோவியத் ஒன்றியமும் அதன் நட்பு நாடுகளும் இப்போட்டியையும் புறக்கணிக்குமோ என்ற அச்சம் எழுந்தது. பொதுவுடைமை நாடுகளுடன் தென் கொரியாவுக்கு தூதரக உறவு இல்லாதது இச்சிக்கலை அதிகப்படுத்தியது. அதனால் ஒலிம்பிக் போட்டியில் புறக்கணிப்பு இல்லாமல் பார்த்துக்கொள்ள வேண்டிய பொறுப்பு முழுவதும் பன்னாட்டு ஒலிம்பிக் ஆணையத்தின் மீது விழுந்தது. சோவியத் ஒன்றியம் இப்போட்டியில் பங்கேற்பதாக உறுதி கூறியது. 1984ம் ஆண்டு போட்டியை புறக்கணித்த கிழக்கு செருமனி இப்போட்டியில் பங்கேற்பதாக கூறியது.  
கியுபாவின் பிடல் காஸ்ட்ரோ வட கொரியாவும் இப்போட்டியை இணைந்து நடத்தவேண்டும் என்றார். அதன் காரணமாக 1986 சனவரி 8, 9 ல் சுவிட்சர்லாந்தில் பன்னாட்டு ஒலிம்பிக் ஆணையகத்தின் தலைவர் வட கொரியாவின் ஒலிம்பிக் ஆணையகத்தையும் தென் கொரியாவின் ஒலிம்பிக் ஆணையகத்தையும் கொண்டு கூட்டம் கூட்டினார். வட கொரியா 23 போட்டிகளை தான் நடத்த அனுமதி கோரியது. இரண்டு கொரியாக்களும் இணைந்த ஐக்கிய அணியையும், தொடக்க, இறுதி விழாக்களை இணைந்து நடத்தவும் கோரியது. பல கூட்டங்கள் நடந்தும் இணக்கம் ஏற்படவில்லை. பன்னாட்டு ஒலிம்பிக் ஆணையகம் வட கொரியா ஐந்து போட்டிகள் நடத்தலாம் என்றும் தொடக்க அல்லது இறுதி விழாக்களை தென் கொரியா மட்டுமே நடத்தும் என்று தெரிவித்தது. அதை வட கொரியா ஏற்கவில்லை. இதனால் 1988 ஒலிம்பிக் போட்டியை தென் கொரியா மட்டுமே ஏற்று நடத்தியது.  
பேச்சுவார்த்தை தோல்வியடைந்ததால் வட கொரியா 1988 ஒலிம்பிக் போட்டிகளை புறக்கணித்தது. அதற்கு ஆதரவாக கியுபாவும் எதியோப்பியாவும் இப்போட்டியை புறக்கணித்தன. அல்பேனியா, நிக்கராகுவா, சீசெல்சு ஆகியவையும் இப்போட்டியை புறக்கணித்தன . மடகாசுகர் தொடக்க விழாவில் கலந்து கொண்டு பின் வட கொரியாவுடன் இணைந்து இப்போட்டியை புறக்கணித்தது.
# 1988 கோடைக்கால ஒலிம்பிக் விளையாட்டுப் போட்டிகள்

## பதக்கப் பட்டியல்

பங்குகொண்டவைகளில் 52 நாடுகள் பதக்கம் பெற்றன'  
| } |  |  |  |  |  |
| --- | --- | --- | --- | --- | --- |
| 1 | align= | 55 | 31 | 46 | 132 |
| 2 | align= | 37 | 35 | 30 | 102 |
| 3 | align= | 36 | 31 | 27 | 94 |
| 5 | align= | 11 | 14 | 15 | 40 |
| 6 | align= | 11 | 6 | 6 | 23 |
| 7 | align= | 10 | 12 | 13 | 35 |
| 8 | align= | 7 | 11 | 6 | 24 |
| 9 | align= | 6 | 4 | 6 | 16 |
| 10 | align= | 6 | 4 | 4 | 14 |
| 11 | align= | 5 | 11 | 12 | 28 |
| 12 | align= | 5 | 10 | 9 | 24 |
| 13 | align= | 5 | 2 | 2 | 9 |
| 14 | align= | 4 | 3 | 7 | 14 |
| 15 | align= | 3 | 6 | 5 | 14 |
| 16 | align= | 3 | 4 | 5 | 12 |
| 17 | align= | 3 | 3 | 2 | 8 |
| 18 | align= | 3 | 2 | 8 | 13 |
| 19 | align= | 3 | 2 | 5 | 10 |
| 20 | align= | 2 | 5 | 9 | 16 |
| 21 | align= | 2 | 3 | 0 | 5 |
| 22 | align= | 2 | 2 | 5 | 9 |
| 23 | align= | 2 | 1 | 1 | 4 |
| 24 | align= | 1 | 2 | 3 | 6 |
| 25 | align= | 1 | 1 | 2 | 4 |
| align= | 1 | 1 | 2 | 4 |  |
| 27 | align= | 1 | 1 | 0 | 2 |
| 28 | align= | 1 | 0 | 2 | 3 |
| 29 | align= | 1 | 0 | 0 | 1 |
| align= | 1 | 0 | 0 | 1 |  |
| 32 | align= | 0 | 4 | 7 | 11 |
| 33 | align= | 0 | 2 | 2 | 4 |
| 34 | align= | 0 | 2 | 0 | 2 |
| 35 | align= | 0 | 1 | 1 | 2 |
| 36 | align= | 0 | 1 | 0 | 1 |
| align= | 0 | 1 | 0 | 1 |  |
| align= | 0 | 1 | 0 | 1 |  |
| 44 | align= | 0 | 0 | 2 | 2 |
| align= | 0 | 0 | 2 | 2 |  |
| 46 | align= | 0 | 0 | 1 | 1 |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
# பொக்கிசம்

**பொக்கிசம்** 2009-இல் வெளிவந்த தமிழ்த் திரைப்படமாகும். இதனை சேரன் இயக்கி நடித்திருந்தார். இவருடன் பத்மபிரியா நாயகியாக நடித்திருந்தார்
# பொக்கிசம்

## நடிப்பு

- சேரன்
- பத்மபிரியா
- ஆர்யன் ராஜேஷ்
- விஜயகுமார்
- அனுபமா குமார்
- பிந்து மாதவி சிறப்புத் தோற்றம்
# பொக்கிசம்

## விருதுகள்

### வென்றவை

- விஜய் விருதுகள் (சிறந்த கலை இயக்குநர்) - வைரபாலன்
- சிறந்த நடிகைக்கான தென்னிந்திய ஜூரி விருது - பத்மபிரியா
# பொக்கிசம்

## விருதுகள்

### பரிந்துரைக்கப்பட்டவை

- விஜய் விருதுகள்
- சிறந்த இயக்குநர்
- சிறந்த நடிகை - பத்மபிரியா
- சிறந்த ஒளிப்பதிவாளர் - ராஜேஷ் யாதவ்
- சிறந்த அழகுக் கலை நிபுனர் - சசி
- சிறந்த ஆண் பின்னனிப் பாடகர் - விஜய் யேசுதாஸ்
- தென்னிந்திய பிலிம்பேர் விருது
- சிறந்த இயக்குநர் - சேரன்
- சிறந்த நடிகை - பத்மபிரியா
# ஜே ஜே

***ஜே ஜே*** (*Jay Jay*) என்பது 2003 வெளியான தமிழ்த் திரைப்படமாகும். இத்திரைப்படத்தினை சரண் இயக்கியிருந்தார். மாதவன், பூஜா ஆகியோர் முக்கிய கதாப்பாத்திரத்தில் நடித்திருந்தனர். கலாபவன் மணி, சார்லி, தாமு, மாளவிகா அவினாஷ் ஆகியோரும் முக்கிய துணை வேடங்களில் நடித்துள்ளனர். ஆஸ்கார் பிலிம்ஸ் சார்பாக வி. ரவிச்சந்திரன் தயாரித்த இந்தப் படத்திற்கு பரத்வாஜ் இசையமைத்திருந்தார். இது ஹாலிவுட் படமான *செரண்டிபிட்டி* என்ற படத்தை அடிப்படையாகக் கொண்டது.
# ஜே ஜே

## நடிகர்கள்

- மாதவன் - ஜெகன்
- அமோகா - ஜமுனா
- பூஜா - சீமா
- கலாபவன் மணி
- மாளவிகா அவினாஷ்
- சார்லி
- தாமு
- டெல்லி கணேஷ்
- தலைவாசல் விஜய்
- ஏ. இ. மனோகரன்
- மனோபாலா
- ஆதித்யா (நடிகர்)
- ரீமா சென் சிறப்புத் தோற்றம்
- சுசித்ரா
# மாளவிகா அவினாஷ்

**மாளவிகா அவினாஷ்** (பிறப்பு 28 ஜனவரி 1976) திரைப்பட மற்றும் தொலைக்காட்சி நடிகையாவார். இவர் தமிழ் பிராமணர் குடும்பத்தில் பிறந்தவர். கணேசன் சாவித்ரி தம்பதியினருக்கு மகளாக 28 ஜனவரி 1976 ல் பிறந்தார். கைலாசம் பாலசந்தர் அவர்களின் அண்ணி நாடகம் மூலம் பரவலாக அறியப்படுகிறார்.இவர் கர்நாடகாவின் பாரதிய ஜனதா கட்சியின் தற்போதைய மாநில செய்தித் தொடர்பாளராக உள்ளார். கன்னடம் மற்றும் தமிழ் படங்களில் நடித்ததற்காக அறியப்பட்டவர். ஜீ கன்னடத்தில் ஒளிபரப்பான ஒரு தொலைக்காட்சி நிகழ்ச்சியான படுகு ஜடகா பந்தியை அவர் தொகுத்து வழங்கினார்.
# மாளவிகா அவினாஷ்

## ஆரம்ப கால வாழ்க்கை

மாளவிகா 28 ஜனவரி 1976 அன்று ஒரு தமிழ் குடும்பத்தில் என். கணேசனுக்கு பிறந்தார். அவரது தந்தை ஒரு வங்கியாளர் மற்றும் எழுத்தாளர், மற்றும் அவரது தாயார் சாவித்திரி, ஒரு பாடகர் மற்றும் நடனக் கலைஞர். பரதநாட்டியத்தில் பத்மஸ்ரீ லீலா சாம்சன் மற்றும் சிதாரில் பண்டிட் பார்த்தோ தாஸ் ஆகியோரின் பயிற்சியின் கீழ் கிளாசிக்கல் கலைகளில் அவர் தொடங்கப்பட்டார். ஜி.வி. ஐயர் அவளை ஒரு நடன நிகழ்ச்சியில் கிருஷ்ணனாகக் கண்டு தனது கிருஷ்ணாவதாரத்தில் கிருஷ்ணனாக நடிக்க வைத்தார். பின்னர் அவர் பிரேமா காரந்தின் பனோரமா குழந்தைகள் படமான நக்கலா ராஜகுமாரியில் இளவரசியாக முக்கிய வேடத்தில் நடித்தார்.  
பெங்களூரு பல்கலைக்கழகத்தில் சட்டப்படிப்பை முடித்த அவர் 3வது ரேங்க் பெற்றார்.[1]  
அவர் 2001 இல் நடிகர் அவினாஷை மணந்தார்.[2] இவர்களுக்கு காலவ் என்ற மகன் உள்ளார்.
# மாளவிகா அவினாஷ்

## சினிமாவும் தொலைக்காட்சியும்

குழந்தை நட்சத்திரமாக மாளவிகா நடித்ததைத் தொடர்ந்து, லெனின் ராஜேந்திரன் மற்றும் பிரபலமான கன்னடப் படங்களில் விருது பெற்ற மலையாளப் படங்களில் கதாநாயகியாக சினிமாவில் நுழைந்தார். இருப்பினும், தொலைக்காட்சி அவளை ஏற்றுக்கொண்ட ஊடகமாக மாறியது. அவரது முந்தைய தொலைக்காட்சித் தொடர்கள் ஹிந்தி<nowiki/>யில் கிரிஷ் கர்னாட் மற்றும் அசுதோஷ் கோவாரிகர், கன்னடத்தில் அசோக் நாயுடு மற்றும் மலையாளத்தில் தினேஷ் பாபு. மாயாம்ருகாவில் அவரது நடிப்பு கன்னட தொலைக்காட்சி பார்வையாளர்களிடையே அவரது சின்னமான அந்தஸ்தை வழங்கியது. மாயாம்ருகாவின் வெற்றி K. பாலச்சந்தரின் கண்ணில் பட்டது, அவர் அண்ணியின் மூலம் தமிழ் சினிமா உலகில் அவரை அறிமுகப்படுத்த தேர்வு செய்தார், அங்கு மாளவிகா அண்ணியாக நடித்தார்.  
மாளவிகாவின் தமிழ்த் திரைப்படங்கள் மற்றும் தொடர்களில் ராஜி அல்லது ராஜ ராஜேஸ்வரி பாத்திரம் 'ராஜ ராஜேஸ்வரி' சன் டிவி சீரியல் 90'S கிட்ஸ் ஃபேவரிட் (சரேகம இந்தியா லிமிடெட்) நிறுவனத்தின் எபிசோடுகள் இயக்குநர்கள் செல்வ குமார் மற்றும் செல்வ பாண்டி மற்றும் கே. பாலச்சந்தரின் நிலவாய் பிடிப்போம். பெண், புதுயுகம், பிரளயம் 'காமெடி காலனி'யில் மீண்டும் தனது வழிகாட்டியான பாலசந்தரின் கீழ். அரசியில் மதுரை திலகாகவும், செல்லமேயில் முத்தழகியாகவும் நடித்தார். தமிழ் படங்களில் முக்கிய வேடங்களில் நடித்தார்.[3]
எஸ்.எல். பைரப்பாவின் புகழ்பெற்ற நாவலான க்ருஹ பங்காவின் கிரீஷ் காசரவல்லியின் திரைப்படத்தில் கதாநாயகியாக நஞ்சம்மாவாக அவர் நடித்தது மற்றொரு மைல்கல். மாளவிகா தனது தசாப்தகால தொலைக்காட்சி நடிப்பில், தமிழ், கன்னடம் மற்றும் ஹிந்தி தயாரிப்புகளில் க்ராஸ்-ஓவர் திரைப்படம் சயனைட் உட்பட நடித்தார், இதில் மாளவிகாவின் சுபாவின் சித்தரிப்பு அவரது விமர்சனப் பாராட்டைப் பெற்றது. அவரது முக்தாவில் மாதவி படேல், ஐபிஎஸ் கதாபாத்திரம் போன்ற அவரது வழிபாட்டு உருவத்துடன் பார்வையாளர்கள்.[சான்று தேவை]  
E-TV கன்னடத்தில் மாளவிகா தொகுத்து வழங்கிய அக்னி என்ற பேச்சு நிகழ்ச்சியைத் தொடர்ந்து படுகு ஜடகா பந்தியும் இடம்பெற்றது. பிற்பகுதியில், மாளவிகா தனிநபர்களின் பிரச்சினைகளைக் கையாள்கிறார், அதன் மூலம் குடும்பப் பிரச்சினைகளைத் தீர்ப்பதற்கான மாற்று தகராறு தீர்வு மன்றத்தை வழங்குகிறது. சமூகப் பிரச்சினைகளையும் அவர் விவாதிக்கிறார்.[4] பிக்பாஸ் கன்னட சீசன் 4ல் ஹவுஸ்மேட்டாக இருந்தார்.  
2017 இல் இளையதளபதி விஜய்யின் பைரவா திரைப்படத்தில் நடுவராக நடித்தார். அவர் தற்போது அதிக வசூல் செய்த கன்னட படமான K.G.F: அத்தியாயம் 1 மற்றும் மிகவும் பாராட்டப்பட்ட தமிழ்த் திரைப்படமான கைதி ஆகியவற்றிலும் நடித்தார், இவை அனைத்தும் பாக்ஸ் ஆபிஸில் 100 கோடிகளுக்கு மேல் வசூலித்துள்ளது மற்றும் KGF இன் தொடர்ச்சியான K.G.F: அத்தியாயம் 2 இது இந்தியா<nowiki/>வின் பாக்ஸ் ஆபிஸில் 1000 கோடிக்கு மேல் வசூலித்து எல்லா காலத்திலும் அதிக வசூல் செய்த 3வது படம்.
# மாளவிகா அவினாஷ்

## இதழியல் எழுத்தாளராக

மாளவிகா ஒரு மாணவியாகப் பல சர்வதேச நீதிமன்றங்களில் பங்கேற்று வெற்றி பெற்றார், அவரது கல்லூரிப் பத்திரிகையின் ஆசிரியராகப் பணியாற்றினார், வளர்ச்சித் தொடர்பு அமைப்பான மத்யத்தில் சேர்ந்தார், டைம்ஸ் ஆஃப் இந்தியா மற்றும் உதயவாணியின் சட்டக் கட்டுரையான மத்யம் இதழின் உதவி ஆசிரியர்களாகப் பணியாற்றினார். வருடங்கள், தமிழ் வார இதழான குமுதத்தில் அவரது 'மாளவிகா பக்கம்' பத்தியும், குமுதத்திற்கான அகோனி அத்தை பத்தியும், சமீபத்தில் விஜய கர்நாடகாவில் 'மாளவிகா ஆர்டர்' என்ற வாராந்திர பத்தியும். மாளவிகா ஜீ கன்னடாவில் நிகழ்ச்சித் தலைவராகப் பணியாற்றினார்.
# மாளவிகா அவினாஷ்

## பாரத நாட்டியமும் , ஆடற்கலையும்

பரதநாட்டியத்துடன் மாளவிகாவின் தொடர்பு ஐந்து வயதில் தொடங்கியது, அவளுடைய அம்மா அதை அவளுக்கு அறிமுகப்படுத்தினார். அவர் கலாக்ஷேத்ராவின் எம்.ஆர். கிருஷ்ணமூர்த்தியின் கீழ் பயிற்சி பெற்றார், அதைத் தொடர்ந்து டெல்லியில் பத்மஸ்ரீ லீலா சாம்சனின் கீழ் மேம்பட்ட பயிற்சி பெற்றார். அவர் பரதநாட்டியத்திற்கான CCERT (கலாச்சார அமைச்சகத்தின் ஒரு பிரிவு) உதவித்தொகையைப் பெற்றவர்.[சான்று தேவை] கலாக்ஷேத்ராவின் முன்னாள் மாணவியான ரஞ்சனி கணேசன் ரமேஷின் நடனக் கலைஞர் சகோதரியுடன் சேர்ந்து நடனத்தைத் தொடர்ந்தார். ஹம்பி திருவிழா, பட்டடக்கல் விழா, குஜரஜோ விழா, சிதம்பரம் நாட்டியாஞ்சலி மற்றும் உத்தரா சிதம்பரம் உள்ளிட்ட இந்தியாவிலும் வெளிநாட்டிலும் உள்ள கலாச்சார மையங்களில் இருவரும் ஜோடியாக நடித்தனர். இருவரும் இணைந்து பெங்களூரில் ஆண்டுதோறும் ஆருத்ரா என்ற நடன விழாவை நடத்துகிறார்கள்.  
மாளவிகா தொலைக்காட்சி நடன நிகழ்ச்சிகளில் நடுவராக பணியாற்றினார் மற்றும் ஜெயடிவியில் பரதநாட்டியத்திற்காக அர்ப்பணிக்கப்பட்ட தகதிமிதா என்ற விளையாட்டு நிகழ்ச்சியை தொகுத்து வழங்கினார்.
# மாளவிகா அவினாஷ்

## அரசியலில் பங்கு

பாஜக தலைவர் சுஷ்மாவுக்கு ஆதரவாக பிரசாரம் செய்து அரசியலுக்கு வந்தவர் மாளவிகா அவினாஷ்
# மாளவிகா அவினாஷ்

## தமிழ்த் திரைப்படங்கள்

| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2003 | *ஜே ஜே* | ஜமுனாவின் சகோதரி | தமிழ் |  |
| 2005 | *ஆறு* | கலாபவன் மணி மனைவி | தமிழ் |  |
| 2006 | *டிஷ்யூம்* | சந்தியாவின் தாய் | தமிழ் |  |
| 2006 | *ஆதி* | ராமச்சந்திரன் மனைவி | தமிழ் |  |
| 2006 | *கள்வனின் காதலி* | ஹரிதாவின் அண்ணி | தமிழ் |  |
| 2008 | *ஜெயம் கொண்டான்* | சந்திரிகா | தமிழ் |  |
| 2010 | *இரண்டு முகம்* | திலகவதி | தமிழ் |  |
| 2011 | *வந்தான் வென்றான்* | அர்ஜூன் மற்றும் ரமணாவின் தாய் | தமிழ் | } |
# மாளவிகா அவினாஷ்

## தமிழ்த் தொலைக்காட்சி நிகழ்ச்சிகள்

| ஆண்டு | நாடகம் | கதாப்பாத்திரம் | மொழி | இயக்குநர் | தொலைக்காட்சி | குறிப்பு |
| --- | --- | --- | --- | --- | --- | --- |
| 2001–2003 | *அண்ணி* | தமிழ் | கைலாசம் பாலசந்தர் | ஜெயா தொலைக்காட்சி |  |  |
| 2004–2006 | *நிலவைப் பிடிப்போம்* | தமிழ் | கைலாசம் பாலசந்தர் | ராஜ் தொலைக்காட்சி |  |  |
| 2004–2006 | *சிதம்பர ரகசியம்* | தமிழ் | சன் தொலைக்காட்சி |  |  |  |
| 2004–2006 | *ராஜ ராஜேஷ்வரி* | ராஜி | தமிழ் | சன் தொலைக்காட்சி |  |  |
| 2008–2009 | *காமெடி காலனி* | தமிழ் | ஜெயா தொலைக்காட்சி |  |  |  |
| 2008–2009 | *அரசி* | மதுரை திலகவதி | தமிழ் | சன் தொலைக்காட்சி |  |  |
| 2009-2013 | *செல்லமே* | முத்தழகி | தமிழ் | சன் தொலைக்காட்சி | } |  |
# இரியோ கிராண்டு டொ சுல்

**இரியோ கிராண்டு டொ சுல்** (*Rio Grande do Sul,* பொருள்: "தெற்கு மகா நதி ") பிரேசிலின் தெற்குக் கோடியில் அமைந்துள்ள மாநிலமாகும். நாட்டின் உயரிய மனித வளர்ச்சிச் சுட்டெண் (HDI) மாநிலங்களில் நான்காவதாகவும் மிக உயரிய வாழ்க்கைத்தரம் கொண்டதாகவும் விளங்குகிறது. இந்த மாநிலத்தில் உள்ள *சுயி* என்ற நகரம் மிகவும் தெற்கு முனையில், உருகுவையின் எல்லையில் அமைந்துள்ளது. இந்த மாநிலத்தின் *பென்ட்டோ கான்கிளேவ்சு*, *காக்சியசு டொ சுல்* பகுதிகள் நாட்டின் பெரிய வைன் தயாரிப்பு மையங்களாக விளங்குகின்றன. ஐரோப்பிய தாக்கத்தைத் தவிர, இங்கு வாழும் உள்ளூர் கௌச்சோசுவினரின் (gaúchos) பம்பாசு&nbsp;– உருகுவை, அர்கெந்தீனா எல்லையுடனான பகுதிகள்&nbsp;– பண்பாட்டையும் காணலாம்; காபி சேர்ந்த *சிமர்ரோ* என்ற பானத்தை இதற்கான சுரைக்காய் கோப்பைகளில் குடிப்பது, *சுர்ராசுக்கோ* எனப்படும் புறவெளிச் சமையல் உணவுகள், *போம்பொச்சாசு* எனப்படும் அகன்ற முழங்கால் கால்சராய்களும் பெரிய தொப்பிகளும் இவற்றில் அடங்கும்.
# ரோபோகாப்

**ரோபோகாப்** இது 2014ம் ஆண்டு வெளியான அமெரிக்கா அறிவியல் புனைகதை அதிரடி திரைப்படம் ஆகும். இந்த திரைப்படத்தை ஜோஸ் பாடில்கா இயக்கியுள்ளார். இந்த திரைப்படம் 1987ல் வெளியாகி உலகம் எங்கும் வசூலை வாரிக் குவித்த ஹாலிவுட் படம் **ரோபோகாப்**. இந்த திரைப்படம் பீட்டர் வெலன், நான்சி ஆலன் நடிப்பில் பால் வேர்ஹோவேன் இயக்கியிருந்தார். 27 வருடங்களுக்குப் பிறகு மீண்டும் அதன் முதல் பாகத்தை ஜோஸ் பாடில்கா ரீமேக்கியுள்ளார்.  
இந்த திரைப்படத்துக்கு **குவாண்டம் ஆப் சோலஸ்** படத்தின் திரைக்கதையாசிரியர் **ஜோஷ்வா ஸ்டர்நர்** கதை எழுதியுள்ளார் என்பது குறிப்பிடத்தக்கது. ரோபோகாப்பாக **அலெக்ஸ் மர்பி** மற்றும் ஹீரோயினாக **அப்பி கார்னிஷ்** நடித்துள்ளார்கள்.
# ரோபோகாப்

## வெளியீடு

இந்த திரைப்படம் ஜனவரி 30ம் திகதி மலேசியா, சிங்கப்பூர், மற்றும் தைவான் நாடுகளிலும் பிப்ரவரி 7ம் திகதி ஐக்கிய இராச்சியம் மற்றும் பிப்ரவரி 12ம் திகதி அமெரிக்கா வில் வெளியானது.
# ரோபோகாப்

## நடிகர்கள்

- ஜோயல் கின்னமன்
- கேரி ஓல்ட்மன்
- மைக்கேல் கீட்டன்
- சாமுவேல் எல். ஜாக்சன்
- ஜாக்கி இயர்ள் ஹேலி
- மைக்கேல் கே வில்லியம்ஸ்
- ஜெனிபர் எஹ்லே
- ஜே பருச்செல்
# ரோபோகாப்

## இசை மற்றும் ஒளிப்பதிவு

இந்த திரைப்படத்துக்கு பெட்ரோ ப்ரோம்ப்மேன் இசை அமைத்துள்ளார் மற்றும் லூலா கார்வல்கோவின் ஒளிப்பதிவு செய்துள்ளார்.
# வார்ப்புரு:SI பெருக்கங்கள்

<includeonly>
**SI multiples for } (})**  
| Multiples |  |  |  |  |  |
| --- | --- | --- | --- | --- | --- |
| 10<sup>−1</sup> } | } | }}}} | 10<sup>1</sup> } | } | }}}} |
| 10<sup>−2</sup> } | } | }}}} | 10<sup>2</sup> } | } | }}}} |
| 10<sup>−3</sup> } | } | }}}} | 10<sup>3</sup> } | } | }}}} |
| 10<sup>−6</sup> } | µ}}} | }}}} | 10<sup>6</sup> } | } | }}}} |
| 10<sup>−9</sup> } | } | }}}} | 10<sup>9</sup> } | } | }}}} |
| 10<sup>−12</sup> } | } | }}}} | 10<sup>12</sup> } | } | }}}} |
| 10<sup>−15</sup> } | } | }}}} | 10<sup>15</sup> } | } | }}}} |
| 10<sup>−18</sup> } | } | }}}} | 10<sup>18</sup> } | } | }}}} |
| 10<sup>−21</sup> } | } | }}}} | 10<sup>21</sup> } | } | }}}} |
| 10<sup>−24</sup> } | } | }}}} | 10<sup>24</sup> } | } | }}}} |
# வார்ப்புரு:SI பெருக்கங்கள்/doc

## Example

<pre></pre>
# வார்ப்புரு:SI பெருக்கங்கள்/doc

## Usage

- Empty arguments such as m=, c=, n= will turn the corresponding prefix in bold face.
- Arguments prefixed by "x" will replace the default text for that prefix (for example for a link).
- For **µ** use either **mc=** or **µ=** (note: this is a different character to the Greek letter).
- **=** will make the template float
- The **anchor** parameter can be used to enable linking to e.g. #SI prefixed forms of metre directly to wherever the template is on the page. Note that the anchor text should contain underscores (**_**) rather than whitespace.
# வார்ப்புரு:SI பெருக்கங்கள்/doc

## Modification

Use Template:SI multiples/sandbox for testing layout changes.
# சொனரிக்கா பாடோரியா

**சொனரிக்கா பாடோரியா** (*Sonarika Bhadoria*) ஒரு தொலைக்காட்சி நடிகை ஆவார். சிவம் என்ற தொடரில் பார்வதி, ஆதி சக்தி போன்ற கதாபாத்திரத்தில் நடித்ததன் மூலம் இவர் மிகவும் பரிச்சியமன நடிகை ஆனார். இவர் தற்பொழுது இந்திரஜித் என்ற தமிழ்த் திரைப்படத்தில் கதாநாயகியாக நடித்துக்கொண்டு இருகின்றார் என்பது குறிப்பிடத்தக்கது.
# சொனரிக்கா பாடோரியா

## ஆரம்பகால வாழ்க்கை

இவர் ராஜபுதனக் குடும்பத்தில் பிறந்தார். இவரின் தந்தை ஒரு தொழில் அதிபர் மற்றும் தயார் இல்லத்தரசி ஆவார். இவருக்கு ஒரு தம்பி உண்டு அவரின் பெயர் ஹர்ஷ் பாடோரியா.
# சொனரிக்கா பாடோரியா

## சின்னத்திரை

இவர் 2011ம் ஆண்டு லைப் ஓகே தொலைகாட்சியில் ’Tum Dena Saath Mera’ என்ற தொடரின் மூலம் சின்னத்திரைக்கு அறிமுகமானார், அதைத் தொடர்ந்து அதே தொலைகாட்சியில் சிவம் என்ற தொடரில் பார்வதி, ஆதி சக்தி போன்ற கதாபாத்திரத்தில் நடித்தார்.
# சொனரிக்கா பாடோரியா

## சின்னத்திரை

### தொடர்கள்

| ஆண்டு | தொடர் | பாத்திரம் |  |
| --- | --- | --- | --- |
| 2011-2012 | Tum Dena Saath Mera / தும் தேனா சாத் மேரா | அபிலாஷா |  |
| 2012-2013 | சிவம் | பார்வதி, ஆதி சக்தி | } |
# சொனரிக்கா பாடோரியா

## திரைப்படம்

கௌதம் கார்த்திக் நடிக்கும் இந்திரஜித் என்ற தமிழ் திரைபடத்தில் கதாநாயகியாக நடித்துகொண்டு இருகின்றார்.  
| ஆண்டு | திரைப்படம் | மொழி | பாத்திரம் | குறிப்புகள் |
| --- | --- | --- | --- | --- |
| 2014 | *இந்திரஜித்* | தமிழ் | படபிடிப்பில் | } |
# வளைதசைப் புழு

**வளைதசைப் புழு** அல்லது **வளையப்புழு** ஆங்கிலத்தில் **அனெலிடா** (*Annelida*) எனப்படும் துண்டங்களாலான உடலையுடைய முள்ளந்தண்டிலி விலங்குகளை உள்ளடக்கிய விலங்குக் கணம் ஆகும். மனிதர்களுக்கு மிகவும் பழக்கமான அனெலிட்டுக்களாக மண்புழு, அட்டை என்பன அமைகின்றன. இவ்விலங்குக் கணத்துக்குள் கிட்டத்தட்ட 17000 இனங்காணப்பட்ட சிற்றினங்கள் அடங்குகின்றன. பெரும்பாலான சிற்றினங்கள் கடலிலும், சில ஈரலிப்பான மண்ணிலும், நன்னீரிலும் வாழ்கின்றன. ஒரு சில சிற்றினங்கள் கடலினடியில் எரிமலைத் துவாரங்களுக்கருகில் ஐதரசன் சல்பைடு வாயு வெளியேறும் இடங்களிலும் வாழ்கின்றன. இவை உண்மையான உடற்குழி (coelom) உடைய, இருபக்கச் சமச்சீரான மூவடுக்கினையுடைய விலங்குகளாகும். இவற்றில் சிறப்பான இன்னுமொரு இயல்பு துண்டுபட்ட உடலமைப்பாகும். இவற்றில் அனேகமான இனங்கள் மூடிய குருதிச் சுற்றோட்டத்தையும் கொண்டுள்ளன. பழைய முறைப்படி வளையப்புழுக்களின் வாழிடம் மற்றும் தோற்றத்தின் அடிப்படையில் செயற்கையாக பொலிக்கீட்டா (கடல் வாழ் அனெலிட்டுக்கள்), ஒலிக்கோகீட்டா (மண்புழு போன்ற அனெலிட்டுக்கள்), ஹிருடீனியா (அட்டைகள் போன்றவை) என மூன்று வகுப்புக்களாகப் பிரிக்கப்பட்டன. எனினும் இது கூர்ப்பியல்புகளைக் காட்டாததால் இப்பாகுபாடு தற்போது ஏற்றுக்கொள்ளப்படுவதில்லை. முளையவியலின் அடிப்படையில் அனெலிட்டுக்கள் புரொட்டோஸ்டோம் விலங்குகளாகும்.
பெரும்பாலான நில வாழ் அனெலிட்டுக்கள் மண்புழுக்களாகும். இவை சுற்றுச்சுருங்கல் அசைவு மூலம் அசைகின்றன. மண்புழுக்கள் இயற்கையியல் ரீதியிலும், பொருளாதார அடிப்படையிலும் மனிதனுக்கு மிகவும் முக்கியமான விலங்குகளாகும். இவை மண்ணுக்குக் காற்றூட்டம் வழங்கி மண்ணை வளப்படுத்துவதன் மூலம் விவசாய அபிவிருத்திக்குப் பங்களிக்கின்றன. மண்புழுக்கள் மண்ணிலுள்ள உக்கலடையும் சேதனப் பொருட்களை உட்கொள்ளுகின்றன. அட்டைகள் விலங்குகளின் இரத்தத்தைக் குடித்து வாழும் ஒட்டுண்ணி விலங்குகளாகும்.
அனெலிட்டுக்கள் பொதுவாக உறுதியான அகவன்கூட்டையோ, புறவன்கூட்டையோ கொண்டிருப்பதில்லை. அவற்றின் உடற்குழியிலுள்ள இழையப் பாய்பொருளே நீரியல் வன்கூடாகத் தொழிற்படுகின்றது. இவ்வாறான மென்மையான உடலமைப்பைக் கொண்டிருப்பதாலும், வன்கூடு இல்லாமையாலும் இவற்றின் சுவட்டு எச்சங்களை இலகுவாகப் பெற முடியாதுள்ளது. கிடைக்கப்பெற்ற மிகப் பழமையான அனெலிட்டு எச்சம் கேம்பிரியன் காலத்துக்குரியது.
# வளைதசைப் புழு

## பிரித்தறிய உதவும் இயல்புகள்

குறிப்பிட்ட ஒரு இயல்பை மட்டும் வைத்து மற்றைய முள்ளந்தண்டிலிகளிலிருந்து பிரித்தறிய முடியாது. சில இயல்புகளைக் கொண்டு கூட்டாக இவற்றைப் பிரித்தறிய முடியும். இவற்றின் உடல் பல துண்டங்களால் ஆக்கப்பட்டிருக்கும். இவற்றின் உடலில் மெய்யான உடற்குழி காணப்படும். ஒவ்வொரு துண்டத்திலும் உறுப்புக்கள் தனித்தனியாக ஒழுங்குபடுத்தப்பட்டிருக்கும். எனினும் சமிபாட்டுத் தொகுதியும், குருதிச் சுற்றோட்டத் தொகுதியும், நரம்புத் தொகுதியும் துண்டங்கள் அனைத்துக்கும் பொதுவானதாகும். எனவே அனைத்து உறுப்புக்களும் காணப்பட்டாலும், துண்டங்களால் தனியாகச் செயற்பட முடியாது. இவற்றின் மேற்றோல் கலங்களால் ஆக்கப்படுவதில்லை. மேற்றோலுக்குக் கீழுள்ள கலங்களால் கொலாஜனால் ஆக்கப்பட்ட மேற்றோல் சுரக்கப்படுகின்றது. அனேகமான வளையப் புழுக்கள் மூடிய குருதிச்சுற்றோட்டத்தைக் கொண்டுள்ளன.
**பிரித்தறிய உதவும் இயல்புகளின் சுருக்கம்**  
| &nbsp; | வளைதசைப்புழுக்கள் | தொடர்புபட்ட கணங்கள் | வளைதசைப்புழுக்கள் போன்றவை |
| --- | --- | --- | --- |
# வளைதசைப் புழு

## உடலமைப்பியல்

### உடற்துண்டங்கள்

அனெலிட்டுக்கள் அனுபாத்துத் துண்டமிடலைக் காண்பிக்கின்றன. அதாவது அவை ஒரே வயதை உடையதும், ஒரே உட்புறக் கட்டமைப்பாலுமான துண்டங்களால் அகமும் புறமும் துண்டமிடப்பட்டுள்ளன. அனெலிட்டுக்களின் முன்னிரு துண்டங்களையும், பின் துண்டத்தையும் தவிர ஏனைய துண்டங்கள் ஒரே மாதிரியானவையாகும். துண்டங்களில் ஒவ்வொன்றிலும் சிலிர்முட்கள் காணப்படுகின்றன (அட்டைகளில் காணப்படுவதில்லை) .முன்னிரு துண்டங்களும் பின்றுண்டமும் வித்தியாசமாக வியத்தமடைவதுடன் சிறிது வேறுபட்ட அமைப்பைக் கொண்டுள்ளன. முன்றுண்டத்தில் மூளையும், புலனங்கங்களும் காணப்படும். இம்முன் துண்டம் protostomium எனப்படும். கடைசித்துண்டத்தில் குதம் காணப்படும். இக்கடைசித் துண்டம் pygidium எனப்படும். protostomiumஇற்கு அடுத்ததாக வாய்ப்பகுதியைக் கொண்டுள்ள peristomium துண்டம் காணப்படும். pygidium பகுதிக்குச் சிறிது தலைப்பக்கமாக அனெலிட்டுக்களின் வளர்ச்சிப் பகுதி காணப்படுகின்றது. வளர்ச்சியின் போது இவ்வளர்ச்சிப் பகுதியிலிருந்து தலைப் பகுதியை நோக்கித் துண்டங்கள் சேர்க்கப்படுகின்றன. அட்டைகளில் துண்டங்களின் எண்ணிக்கை வரையறுக்கப்பட்டிருக்கும்.
# வளைதசைப் புழு

## உடலமைப்பியல்

### உடற்சுவர், சிலிர்முட்கள், பரபாதங்கள்

வளையப் புழுக்களின் மேற்றோல் கொலாஜன் நுண்ணிழைகளால் ஆனது. இதனை மேற்றோலுக்குக் கீழுள்ள ஒரு கலத் தடிப்புடைய மேற்றோற்கலங்கள் சுரக்கின்றன. தோலிழையத்துக்குக் கீழுள்ள தசையிழையங்கள் இடைமுதலுருப் படையின் உடற்குழிக்கு மேற்பட்ட பகுதியை ஆக்கின்றன. பிரதானமாக பொலிக்கீட்டாக்களும் மேலும் பல அனெலிட்டுக்களும் சிலிர்முட்களைக் கொண்டுள்ளன. இவை அனெலிட்டுக்களுக்கு உராய்வை வழங்குவதால் அவற்றின் அசைவில் உதவுகின்றன. இச்சிலிர்முட்கள் பீட்டா-கைட்டினால் ஆக்கப்பட்டவையாகும்.
சில வளையப் புழுக்கள் அசைவில் உதவுவதற்காக பரபாதங்களையும் கொண்டுள்ளன. இவை மூட்டுகளற்ற அவயங்களாகும். இப்பரபாதங்களுள் உடலிலுள்ள வளையத் தசைகளிலிருந்து பெறப்பட்ட தசைகள் உள்ளன. இவற்றோடு இணைக்கப்பட்டுள்ள சிலிர்முட்கள் பரபாதங்களுக்கு ஓரளவு உறுதித்தன்மையை வழங்குகின்றன. பரபாதங்கள் அசைவிலும், உயர் மேற்பரப்பைக் கொண்டிருப்பதால் சுவாசத்திலும் உதவுகின்றன. பரபாதங்கள் பொலிக்கீட்டா வகுப்பு அங்கத்தவர்களிலேயே காணப்படுகின்றன.
# வளைதசைப் புழு

## உடலமைப்பியல்

### உடற்குழியும் குருதிச்சுற்றோட்டமும்

அனெலிட்டுக்கள் மெய்யான உடற்குழியைக் கொண்ட விலங்குகளாகும். அனெலிட்டின் ஒவ்வொரு துண்டத்திலும் ஒரு சோடி உடற்குழிகள் உள்ளன. உடற்குழியில் நுண்ணங்கித் தொற்றிலிருந்து பாதுகாப்பு வழங்கும் சீலொமோசைட் கலங்கள் காணப்படுகின்றன. இரண்டு உடற்குழிகளிலுமுள்ள உடற்பாய் பொருளை உடலிலுள்ள வளையத்தசைகள் நிரப்பி, நீக்குவதால் சுற்றுச்சுருங்கல் அசைவை ஏற்படுத்துகின்றன. அதிகமாக அசையாத அனெலிட்டுக்களில் இவ்வாறு உடற்குழி இரண்டாக பிரிக்கப்பட்டிருத்தலை அவதானிக்க இயலாது. பல இனங்களில் மூடிய குருதிச்சுற்றோட்டம் காணப்படுகின்றது. குருதிக்குழியில் அல்லது உடற்குழியில் ஒக்சிசன் காவும் சிவப்பு நிற ஈமோகுளோபிளின் அல்லது பச்சை நிற குளோரோகுருரோனின் நிறத்துணிக்கைகள் கரைய நிலையில் காணப்படுகின்றன.
# வளைதசைப் புழு

## உடலமைப்பியல்

### நரம்புத் தொகுதியும் புலனங்கங்களும்

அனெலிட்டுக்களின் தொண்டையைச் சூழ ஒரு சோடி மூளைய நரம்புத் திரட்டுக்களையும் தொண்டைக் கீழ் நரம்புத் திரட்டையும் கொண்ட நரம்பு வளையம் காணப்படும். இந்நரம்பு வளையத்திலிருந்து உடற் துண்டங்களுக்கு இரட்டை நரம்பு நாண்கள் விநியோகிக்கப்படும். இந்நரம்பு நாண்கள் துண்ட ஒழுங்கில் சோடி நரம்புத் திரட்டுக்களைக் கொண்டிருக்கும். இந்நரம்புத் தொகுதியினாலேயே பல துண்டங்கள் ஒருங்கிசைவாக ஒரு உயிரியாக செயற்பட முடிகிறது. மண்ணினுள் புதையுண்டு வாழும் அங்கிகளில் கண்கள் விருத்தியடையவில்லை. சிலவற்றில் எளிய கண்கள் விருத்தியடைந்துள்ளன. சிலவற்றில் சிம்பி மற்றும் பிடர் அங்கம் எனும் இரசாயன வாங்கிகளும், சமநிலை பேண உதவும் நிலைச் சிறைப்பை (stato cyst) என்பனவும் விருத்தியடைந்துள்ளன.
# வளைதசைப் புழு

## வகைப்பாடு

அனெலிட்டுக்கள் வழமையாக மூன்று பிரதானமான வகுப்புக்களாகப் பிரிக்கப்பட்டன. தற்போது இரண்டு வகுப்புக்களாகவும் பல உப வகுப்புக்களாகவும் வகைப்படுத்தப்படுகின்றன.  
- **வகுப்பு பொலிக்கீட்டா** (chaeta-சிலிர்முட்கள்): இவற்றின் ஒவ்வொரு துண்டத்திலும் பல சிலிர்முட்கள் காணப்படுகின்றன. இவற்றின் அனேகமான இனங்கள் பரபாதங்களையும் கொண்டுள்ளன. கிட்டத்தட்ட 10000 இனங்கள் இவ்வகுப்பில் உள்ளடக்கப்பட்டுள்ளன. அனேகமான இனங்கள் கடலில் வாழவதுடன், சொற்பமானவை நிலத்திலும், நன்னீரிலும் வாழ்கின்றன. ஒவ்வொரு உடற்துண்டத்திலும் சோடியான பரபாத முளை உண்டு. இவை உருமாற்ற விருத்தியைக் காட்டுகின்றன. புறக் கருக்கட்டலின் பின்னர் இவை சக்கரந்தாங்கிக் குடம்பிகளை உருவாக்குகின்றன. இவற்றில் உறிஞ்சிகளோ கட்டுச்சேணமோ காணப்படுவதில்லை. உ-ம்: *Nereis, Arenicola, Sabella*  
- **வகுப்பு கிலிட்டலேட்டா** (கட்டுச்சேணிகள்): இவை பரபாதங்களைக் கொண்டிராத வளையப்புழுக்களாகும். இவற்றில் விசேடமான இனப்பெருக்க உறுப்பாக கட்டுச்சேணம் காணப்படுகின்றது. இக்கட்டுச்சேணத்தில் கருக்கட்டப்பட்ட முட்டைகள் ஊட்டச்சத்து வழங்கப்பட்டுப் பாதுகாக்கப்படுகின்றன. இவ்வகுப்பு பிரதானமாக இரு உப வகுப்புகளாகப் பிரிக்கப்படுகின்றன.  
- உபவகுப்பு **ஒலிகோகீட்டா**: மண்புழுக்களை உள்ளடக்கிய உபவகுப்பாகும். இவை அரை உக்கலடைந்த சேதன எச்சங்களை உணவாக்கிக் கொள்பவையாகும். இவற்றில் பரபாத முளைகள் இருப்பதில்லை. சிலிர் முட்கள் உடல் மேற்பரப்பில் தாங்கப்பட்டவையாக உள்ளன. இவற்றின் முட்டை நேர் விருத்திக்குரியது. அதாவது குடம்பிப் பருவம் தோற்றுவிக்கப்படுவதில்லை. இவற்றில் புழுக்கூடாகத் தொழிற்படும் கட்டுச்சேணம் விருத்தியடைந்துள்ளது.
- உபவகுப்பு **ஹிரூடீனியா**: இவை அட்டைகளை உள்ளடக்கிய உப வகுப்பாகும். இவற்றின் இரு அந்தங்களிலும் உறிஞ்சிகள் காணப்படுகின்றன. இவற்றின் உடற்றுண்டங்களில் பரபாதங்கள், சிலிர்முட்கள் காணப்படுவதில்லை. கடல் வாழ் அட்டைகள் மீன்களின் குருதியை உறிஞ்சி வாழும் ஒட்டுண்ணிகளாகும். ஈர மண்ணில் வாழுபவை மனிதர்களின், விலங்குகளின் குருதியை உறிஞ்சி வாழ்கின்றன. சில நன்னீர் இனங்கள் மாத்திரம் ஊனுண்ணிகளாக உள்ளன. இவையும் நேர் விருத்தியைக் காண்பிக்கின்றன. இவை தம் உறிஞ்சிகளின் உதவியால் தட அசைவைக் காண்பிக்கின்றன.
# லைப் ஓகே

**லைப் ஓகே** (*Life OK*) ஓர் இந்தி மொழித் தொலைக்காட்சிச் சேவை ஆகும். இது ஸ்டார் இந்தியா குழுமத்திற்கு சொந்தமான ஒரு தொலைக்காட்சி அலைவரிசை ஆகும். இந்த சேவை 28 ஆம் திகதி டிசம்பர் மாதம் 2011 ஆம் ஆண்டு துவங்கப்பட்டடு ஆகத்து 28, 2017 முதல் நிறுத்தப்பட்டது. இதற்கு பதிலாக ஸ்டார் பாரத் என்ற புதிய தொலைக்காட்சி ஒலிபராகின்றது
# லைப் ஓகே

## நிகழ்ச்சிகள்

இந்த தொலைக்காட்சியில் ஒளிபரப்பாகும் டேவோன் கே தேவ்...மகாதேவ் என்ற தொடர் மிகவும் பிரபல்யமான தொடர் ஆகும். இந்தத் தொடர் தமிழ், தெலுங்கு, மலையாளம், ஒரியா மற்றும் மராத்தி மொழிகளில் மொழி மற்றம் செய்து ஒளிபரப்பாகிறது.  
லைப் ஓகே தொலைகாட்சியில் ஒளிபரப்பாகும் சில நிகழ்ச்சிகள்:
- டேவோன் கே தேவ்...மகாதேவ்
- மாவீரன் ஹதீம்
- ஏக் பூந்த் இஷ்க்
# சேவல் (திரைப்படம்)

***சேவல்*** (*Seval*) 2008ல் வெளிவந்த தமிழ் திரைப்படமாகும். இதனை ஹரி இயக்கியிருந்தார். இத்திரைப்படத்தில் பரத், வடிவேலு (நடிகர்), சிம்ரன் மற்றும் பூனம் பஜ்வா ஆகியோர் முக்கிய கதாப்பாத்திரத்தில் நடித்துள்ளனர்.  
ஜி. வி. பிரகாஷ் குமார் இத்திரைப்படத்திற்கு இசையமைத்திருந்தார்.
# சேவல் (திரைப்படம்)

## நடிகர்கள்

| நடிகர் | கதாப்பாத்திரம் |  |
| --- | --- | --- |
| பரத் | முருகேசன் |  |
| பூனம் பஜ்வா | பாரிஜாதம் |  |
| வடிவேலு (நடிகர்) | தபால் தங்கவேலு |  |
| சிம்ரன் | காயத்ரி | } |
# படிமம்:திருவேங்கடமுடையான் திருப்பள்ளியெழுச்சி - எம். எஸ். சுப்புலட்சுமி.ogg

- **மூலம்**: HMV - RPG நிறுவனங்கள் இணைந்து வெளியிட்ட குறுந்தகட்டில் உள்ள இசை, mp3 ஒலிக் கோப்பாக மாற்றப்பட்டது. பின்னர் பதிவேற்றத்திற்காக ogg ஒலிக் கோப்பாக மாற்றப்பட்டது. மூல இசையின் நீளம்: 22 நிமிடங்கள்.
- **பயன்பாட்டுக்கான காரணம்**: புகழ்பெற்றப் பாடலை பயனர்கள் கேட்டு உணர.
# மணிபுரம்

**மணிபுரம்** என்பது ஈரோடு மாவட்டத்தில் அமைந்துள்ள ஒரு சிறிய கிராமம் ஆகும். இது பவானி வட்டத்துக்கு உட்பட்ட சலங்கபாளையம் பஞ்சாயத்துக்குக் கீழ் வரும் ஊர் ஆகும். இது கவுந்தபாடி-காஞ்சிகோவில்-பெருந்துறை சாலையில் அமைந்துள்ளது. கவுந்தப்பாடியில் இருந்து 2 கி.மீ. தொலைவிலும் காஞ்சிகோவிலில் இருந்து 5 கி.மீ. தொலைவிலும் அமைந்துள்ளது.
# மணிபுரம்

## வழிபாட்டு இடங்கள்

- விநாயகர் கோவில்
- வீரமாத்தியம்மன் கோவில்
# மணிபுரம்

## கல்வி

இந்த ஊரில் மிகக் குறைவான மக்கள் தொகையே உள்ளது என்பதால் இங்கு தனியாக பள்ளி இல்லை. ஆனால் மிக அருகிலுள்ள கே. ராமநாதபுரம் என்ற ஊரில் ஐந்தாம் வகுப்பு வரையிலான தொடக்கப்பள்ளி உள்ளது. மேலும் அருகில் உள்ள மற்றொரு ஊரான மின்னவேட்டுவம்பாளைத்தில் எட்டாம் வகுப்பு வரையலான நடுநிலை பள்ளி உள்ளது. மேல்நிலை பள்ளி செல்ல வேண்டும் என்றால் கவுந்தப்பாடி, காஞ்சிகோவில் போன்ற ஊர்களுக்கு போக வேண்டும்.
கல்லூரி செல்ல கோபி, பெருந்துறை, ஈரோடு போன்ற ஊர்களை நோக்கி செல்ல வேண்டும்.
# மணிபுரம்

## தொழில்

இங்கு பெரும்பாலும் விவசாயமே முதன்மை தொழிலாக உள்ளது. சிலர் வாய்க்கால் நீர்ப்பாசனத்தையே நம்பி உள்ளனர். இவர்கள் பெரும்பாலும் நெல், எள், வேர்க்கடலை,கம்பு மற்றும் சோளம் போன்றவற்றைப் பயிர் செய்கின்றனர். சிலர் கிணறு, ஆழ்துளைக்கிணறு போன்றவற்றைப்
பயன்படுத்தி வாழை, மஞ்சள், கரும்பு, தென்னை, காய்கறி போன்ற பயிர்களை விளைவிக்கின்றனர். மேலும் ஆடு, மாடு போன்ற கால்நடைகளையும் வளர்த்து வருகின்றனர்.
# மணிபுரம்

## அருகிலுள்ள ஊர்கள்

- சாலையூர்
- கே. ராமநாதபுரம்
- ஈஞ்சரம்
- மின்னவேட்டுவம்பாளையம்
- குறிச்சான் வலசு
- எரப்ப நாயக்கனூர்